Ministru kabineta noteikumu projekta

**„Grozījumi** **Ministru kabineta 2004.gada 14.decembra noteikumos Nr.1015 „Vides prasības mazo katlumāju apsaimniekošanai””**

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2004.gada 14.decembra noteikumos Nr.1015 „Vides prasības mazo katlumāju apsaimniekošanai”” (turpmāk - noteikumu projekts) izstrādāts, lai precizētu spēkā esošo regulējumu un noteiktu, ka noteiktas vides aizsardzības prasības jāievēro arī katlumājām, kurās kā kurināmo izmanto kūdru.  Šāds uzdevums iekļauts Saeimas Tautsaimniecības, Agrārās, vides un reģionālās politikas komisijas 2014.gada 17.jūnijā Vides aizsardzības un reģionālās attīstības ministram adresētajā vēstulē |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tā kā nākotnē plānots veicināt enerģētiskās kūdras izmantošanu siltumražošanā, tad ir svarīgi paredzēt noteiktas prasības šī kurināmā radīto vides ietekmju samazināšanai.  Spēkā esošie Ministru kabineta noteikumi Nr.1015 „Vides prasības mazo katlumāju apsaimniekošanai”, kas nosaka vides prasības mazo katlumāju apsaimniekošanai, neparedz, ka to prasības attiecināmas arī uz mazajām katlumājām, kurās kā kurināmo izmanto kūdru. Šādu prasību neesamība savukārt var radīt negatīvu ietekmi gan uz cilvēku veselību, gan vidi.  Tāpat esošajos noteikumos nav noteikti emisijas faktori, kurus būtu jāizmanto, lai varētu aprēķināt kūdras izmantošanas rezultātā radītās emisijas.  Noteikumos sniegtas atsauces uz spēkā neesošiem normatīvajiem aktiem, kā arī iekļautas atsevišķas normas, kas jau ir zaudējušas spēku.  Noteikumu projektā noteikts, ka spēkā esošā tiesiskā regulējuma prasības turpmāk attieksies arī uz katlumājām, kurās kā kurināmo izmanto kūdru, kā arī sadarbībā ar Latvijas kūdras ražotāju asociāciju izstrādāta un papildināta kūdras radīto emisiju aprēķinu metodika. Precizētas arī atsauces uz spēkā neesošiem normatīvajiem aktiem un svītrotas normas, kas zaudējušas aktualitāti. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Kūdras ražotāju asociācija, Valsts Vides dienests, Latvijas Vides, ģeoloģijas un meteoroloģijas centrs. |
| 4. | Cita informācija | 2015.gada jūnijā *s*arunu rezultātā starp Eiropas Parlamenta, Eiropas Komisijas un Eiropas Savienības Padomes pārstāvjiem tika panākta vienošanās par direktīvas par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām priekšlikumu, kurā noteiktas emisiju robežvērtības sadedzināšanas iekārtām ar nominālo ievadīto siltumjaudu no 1-50 MW (tai skaitā mazajām katlu mājām, kurās izmanto kūdru). Līdz ar to tuvāko 2 – 3 gadu laikā tiks veiktas izmaiņas esošajos normatīvajos aktos, lai pārņemtu Latvijas likumdošanā jaunās direktīvas prasības un noteiktu jaunas, stingrākas emisiju robežvērtības gan vidējas jaudas, gan arī mazajām katlu mājām. Esošajām iekārtām ar jaudu 1-5 MW jaunās robežvērtības stāsies spēkā no 2030.gada, bet 5-50 MW – no 2025.gada. Līdz jauna regulējuma izstrādei pašreiz spēkā esošās robežvērtības netiks mainītas.  Nākotnē operatoriem ir svarīgi jau savlaicīgi plānot savu darbību (iekārtu vai to daļu nomaiņu, uzlabošanu, finanšu resursu plānošanu, utt.), lai varētu pielāgoties jaunajām, stingrākajām prasībām. Ņemot vērā regulējamā priekšmeta aktualitāti, situācijas apzināšana un diskusija ar nozares uzņēmumiem par jauna regulējuma izstrādi un jaunajām prasībām uzsākama vistuvākajā laikā pēc jaunās direktīvas oficiālas publicēšanas. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) Sabiedrība, kurai tiek nodrošinātas iespējas dzīvot kvalitatīvā vidē.  2) Komersanti un iestādes (operatori), kuri savai darbībai izmanto vai plāno izmantot mazās katlumājas, kurās dedzina kūdru.  Atbilstoši statistikas pārskatā „Nr.2-Gaiss” pieejamajai informācijai 2013.gadā Latvijā bija ~ 4 mazas jaudas katlumājas, kurās kā kurināmo izmantoja kūdru vai arī kūdru kopā ar biomasu.  3) Valsts vides dienests. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nerada negatīvu ietekmi uz uzņēmējdarbības vidi un nepalielina administratīvo slogu. |
| 3. | Administratīvo izmaksu monetārs novērtējums | Noteikumu projekts šo jomu neskar, tādējādi netiek ieviestas jaunas administratīvās procedūras. |
| 4. | Cita informācija | Nav. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji tika aicināti līdzdarboties, rakstiski iesniedzot viedokli par noteikumu projektu tā izstrādes stadijā. Sabiedrības pārstāvji tika informēti par iespēju līdzdarboties, publicējot attiecīgu paziņojumu par noteikumu projektu VARAM publiskā tīmekļa vietnē sadaļā „Sabiedrības līdzdalība”. Ieinteresētajām personām bija tiesības izteikt viedokli un sniegt rakstiskus priekšlikumus. |
| 2. | Sabiedrības līdzdalība projekta izstrādē | Noteikumu projekts 06.02.2015. ievietots ministrijas mājas lapā sadaļā „Sabiedrības līdzdalība” (<http://www.varam.gov.lv/lat/likumdosana/normativo_aktu_projekti/?doc=12002>). |
| 3. | Sabiedrības līdzdalības rezultāti | Priekšlikumi vai iebildumi par noteikumu projektu nav saņemti. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Valsts Vides dienests. |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neparedz Valsts vides dienestam jaunas funkcijas un pienākumus. |
| 3. | Cita informācija | Nav. |

Anotācijas III., IV. un V. sadaļa – projekts šīs jomas neskar.

Iesniedzējs:

Vides aizsardzības un reģionālās attīstības ministrs K.Gerhards

Vīza:

Valsts sekretārs G.Puķītis

01.09.2015. 13:23

L.Maslova

67026586, lana.maslova@varam.gov.lv